Torsdag faldt en 37-årig filippinsk styrmand over bord på tankskibet Selandia Swan ud for Nørre Vorupør. Han afgik ved døden torsdag eftermiddag. Redningsfolket blev alarmeret klokken 10.30 og fik assistance af en redningshelikopter, der fandt manden livløs i vandet efter to timer. Den 37-årige blev fløjet til traumeafdelingen på Aalborg Universitetshospital, hvor han blev erklæret død torsdag eftermiddag. Vicepolitikommissær ved Nordjyllands Politi Søren Bach oplyser, at styrmanden faldt, da han skulle skifte en pære udenpå skibet.

Opsummering:
En 37-årig mand fra Filippinerne er død, efter han faldt over bord fra et skib i Vesterhavet.